એનું અવ્વલ ઉદાહરણ છે અમેરિકાની ક્રિસ્ટિન હા. ૨૦૧૨માં અમેરિકન ટીવી રિયલિટી શો ‘માસ્ટરશેફ’ની વિનર ક્રિસ્ટિન લીગલી બ્લાઇન્ડ છે. જન્મી ત્યારે નૉર્મલ આંખો હતી, પણ ન્યુરોમાયેલાઇટિસ ઑપ્ટિકા નામના ઑટો-ઇમ્યુન ડિસીઝને કારણે તેની દૃષ્ટિ ઝાંખી થતી ગઈ. આ રોગમાં ઇમ્યુન સિસ્ટમ ખોટાં સિગ્નલ્સને કારણે કરોડરજ્જુ અને મગજના એવા ભાગને ડૅમેજ કરે છે જ્યાંથી દૃષ્ટિને લગતા ન્યુરોન્સ સંકળાયેલા હોય છે. ૨૦૦૭માં એટલે કે આશરે ૨૭ વર્ષની ઉંમરે તેની આંખે દેખાવાનું સાવ બંધ થઈ ગયું.